SARL-NUUS SONDAG 18 AUGUSTUS 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG: 
SARL RADIOTEGNOLOGIE-IN-AKSIE SIMPOSIUM 


AUSTRALIESE AMATEURRADIO VERLOOR TYDELIKE HOË KRAG 
TOESTEMMING EINDE VAN AUGUSTUS 


DIE BHE-VOORTPLANTINGSEISOENE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


SARL RADIOTEGNOLOGIE-IN-AKSIE SIMPOSIUM bespreek nou en wen 
'n digitale multimeter 


Die RTA kom na Gauteng op 31 Augustus 2013 en sal gehou word by die Inno- 
vation Hub, Pretoria. Dit is `n baie moderne vergaderplek, maklik bereikbaar 
vanaf die N1 hoofweg. Neem die WNNR-afrit, die toegangspad is oorkant die 
WNNR-ingang. Besprekings vir hierdie gebeurtenis is nou oop. Kry al die beson- 
derhede van www.sarl.org.za, kies die Radio-Tegnologie-in-Aksie skakel aan die 
linkerkant van die tuisblad. 


Afgevaardigdes kan een van 5 digitale multimeters in die bywoningstrekking wen 
aan die einde van die simposium. 


Teken 14 September vir die RTA in Durban aan. Besprekings vir die Durbanse 
RTA sal volgende week oopmaak. Die geleentheid in Kaapstad sal vroeg in 
Oktober gehou word. 


AUSTRALIESE AMATEURRADIO VERLOOR TYDELIKE HOË KRAG 
TOESTEMMING EINDE VAN AUGUSTUS 


Radioamateurs in Australië is in kennis gestel dat die tydelike hoë krag magtig- 
ing op Sondag 31 Augustus sal eindig en sal nie hernu word nie. Die Australiese 
Kommunikasie en Mediaowerheid sê die amateurs in die land is nie behoorlik 
bewus van RF-blootstellingsvereistes nie. 


Op `n vergadering tussen die WIA en die ACGMA op Maandag 5 Augustus, 
het ACGMA die Instituut meegedeel dat die reëlings vir die bemagtiging vir die 


gebruik van `n hoër krag nie permanent sal wees nie. 


AGMA verduidelik dat sy besluit geneem is na die hersiening van data in `n 
evalueringsproses wat in Maart vanjaar begin is. Volgens ACGMA dui die eval- 
uering aan dat sommige houers van gevorderde lisensies gebrekkige kennis van 
hul lisensievoorwaardes het. 


Van besondere belang vir ACMA was die kwessies wat verband hou met die 
nakoming van elektromagnetiese energievereistes en dat dit `n gebrek aan be- 
wustheid is wat nie beperk is tot die gebruik van hoër krag as 400 Watt wat 
tans toegelaat word nie. 


AGMA het gesê dat die resultate van die evaluering bewys daar `n behoefteis 
is om bewustheid onder lisensiehouers van hul lisensie voorwaardes te verhoog, 
en dat dit nie net beperk moet word tot houers van gevorderde lisensies nie. 
AGMA het bygevoeg dat hulle daarna uitsien om met die WIA saam te werk 
om die doel te bereik. 


Dit is belangrik om te besef dat die radioamateurs nie hier uitgesonder word nie. 
Nakoming van elektromagnetiese energievereistes is van toepassing op alle ap- 
paraatlisensiehouers, insluitend uitsaai, maritieme dienste en ander. ACMA het 
ook aangehaal dat die gebrek aan bewustheid van elektromagnetiese energien- 
akoming algemeen onder ander lisensiehouers is. 


Om hierdie probleem aan te spreek, en voor te berei vir 'n nuwe benadering 
tot ACMA volgende jaar, het die instituut begin met die implementering van 
planne om bewustheid te bevorder van die nodigheid om te voldoen aan die 
energievereistes vir amateurradiostasies. 


LIDMAATSKAP EN KLUBAFFILIASIE 


Die volgende klubs het gedurende die afgelope week hulle affiliasie by die SARL 
hernu: Hibiscus Coast Amateur Radio Club (ZS5HAC) Overberg Amateurra- 
dioklub (ZS1OAR) Noord-Wes Amateurradioklub (ZS6RWT) Rustenburg Ama- 
teurradioklub (ZS6RTB) Wes-Rand Amateurradioklub (ZS6WR) Sasolburg Am- 
ateurradioklub (ZS4SKR) 


Tot Vrydag 16 Augustus het 1 255 individuele lede hulle lidmaatskap hernu. 


Leon Jerling en Ulrich Reinhard Weiler het aansoek gedoen om luisteraarslid- 
maatskap. 


DIE BHE-VOORTPLANTINGSEISOENE 


Ons beweeg nou uit die eerste meteoorspreidingseisoen van die jaar, maar gaan 
nou die baie lang seisoen van tropogeleiding vir die Suidelike Halfrond binne 
wat tot ten minste April volgende jaar gaan duur. Die tweede meteoorspreiding- 
seisoen begin in mid-Oktober en eindig aan die begin van Januarie. `n Kort F2 
voortplantingsperiode verskyn van mid-September tot mid-Oktober gedurende 
die piek van die sonsiklus. Die transekwatoriale seisoen begin gedurende hierdie 


tydperk en duur tot die einde van November. Ons ondervind 'n sporadiese E- 
seisoen in Suid-Afrika wat gedurende die maande Desember en Januarie sy piek 
bereik en deur die tweede transekwatoriale seisoen gevolg word wat aanhou tot 
die kort F2 voortplantingstyd van middel Maart tot middel April. Voortplant- 
ing is die hele jaar moontlik op BHF, UHF en SHF via vliegtuigspreiding en die 
landwye en die tropiese spreidingmodusse. 


NEEM DEEL AAN DIE SARL SE HEF GG-KOMPETISIE 


Die SARL GG HF kompetisie word op 25 Augustus gehou. Die kompetisie duur 
van 13:00 tot 16:80 UTC (15:00 18:30 SAT). Die bande wat gebruik kan word 
is 80, 40 en 20 meter. Hierdie kompetisie is nie net gemik op die individue nie, 
maar klubs kan ook deelneem. Dit is `n ideale geleentheid om jou klublede te 
betrek, maak dit `n klubgebeurtenis. 


Daar is verskeie trofeë wat op die algemene jaarvergadering uitgedeel word aan 
die wenners van die individuele wedstryde in die onderskeie kategorieë. 


Dit is nog nie al nie, daar sal ook 'n gelukkige trekking wees vir elk van die drie 
kompetisies. Die wenners sal getrek word uit die logstate wat ingedien is, dus 
al het u selfs min kontakte gemaak, stuur nogtans u logstate in. Dit is al wat 
nodig is om 'n 20138 ARRL Antennahandboek as prys te wen. 


Indien u `n elektroniese logstaat hou, wat u tans behoort te doen, is dit maklik 
om dit in Cabrillo- of ADIF-formaat in te dien. `n Excel sigblad is ook geskik 
vir diegene wat nie oor `n logprogram beskik nie. Logs moet teen 12 Augustus 
ingedien word en gestuur word aan zsAbfn@netactive.co.za. 


Indien u sertifikate jaag, of poog om een te word, sal hierdie kompetisies help 
om u WAZS-sertifikate te verkry. Dus, haal u toerusting uit, stof dit af en deel 
aan die pret wat kompetisies bied. 


PIEKE OP DIE LUG 


Baie geluk aan Lucas Swart, ZS6ACOT, vir die verkryging van 101 SOTA punte 
as 'n aktiveerder. Lucas is die eerste radioamateur in Suid-Afrika om meer as 
100 SOTA punte as `n aktiveerder te verwerf. 


Baie dankie aan al die radioamateurs wat die SOTA-aktiveerders help om kon- 
takte te maak. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die Suid-Afrikaanse Nasionale Ruimteagentskap, 
SANSA, `n nuwe opwindende ruimteweerwebtuiste bekend gestel het. Die 
webtuiste is by http://spaceweather.sansa.org.za beskikbaar en is beslis `n 
besoek werd. 


Sonaktiwiteit vir die week wat voorlê: Die verwagte sonaktiwiteitsvlak gaan 
laag bly ten spyte van 'n paar kleinerige sonfakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 69. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl 15 m net `n kortkop agter behoort te wees. Kort 
10 m openinge kan van tyd-tot-tyd oor Oos-Wes dagligpaaie voorkom. 


Besoek gerus http:/ /spaceweather.sansa.org.za vir meer inligting. 
DAGBOEK VAN GEBEURE 


18 Augustus Internasionale vuurtoringnaweek steeds aan die gang. 30 Augustus 

Oos-Rand Radiotak AJV om 14:00. 31 Augustus - RTA vir Gauteng in die 
Innovation Hub, Pretoria. 07 September Wes-Rand lente snuffelmark om 12:00 
by klubhuis in Krotonstraat, Weltevredenpark. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 082, 7 205 en 17 660 kHz en ook 'n potgooi deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. `n Heruit- 
sending vind op Maandae om 16:30 UTC op 3 230 kHz plaas. Op die web- 
werf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan ar- 
today@sarl.org.za. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga met vertal- 
ings deur Louis de Bruin, 4S5LP, saamgestel en geredigeer deur George Honiball, 
ZSONE. 


Dankie dat u geluister het, 73. 
/EX 


